Verdagtes doodgeskiet tydens gewapende roof by kerk | Maroela Media
Verdagtes doodgeskiet tydens gewapende roof by kerk
Die owerhede op die toneel. (Foto: Verskaf)
Twee verdagtes is doodgeskiet en 'n ander gewond toe hulle Sondagoggend gedurende 'n erediens op 'n kerk in Rooihuiskraal-Noord in Centurion toegeslaan het.
JP le Roux, woordvoerder van die veiligheidsmaatskappy Monitor Net, het aan Maroela Media gesê drie gewapende verdagtes het omstreeks 11:45 gedurende 'n erediens by 'n kerk in Escourtstraat ingestorm terwyl een verdagte in 'n wegkommotor buite die kerk gewag het.
Volgens Le Roux het twee van die verdagtes deur gemeentelede se persoonlike besittings gekrap terwyl een van die verdagtes 'n vuurwapen op die pastoor gerig het. Die pastoor is ook met die vuurwapen oor die kop geslaan; hy is nie ernstig in die voorval beseer nie.
Le Roux het verduidelik dat een van die gemeentelede 'n gelisensieerde vuurwapen by hom gehad het waarmee hy toe op die verdagtes in die kerk losgebrand het. Twee van die verdagtes is op die toneel dood terwyl die derde verdagte saam met dié buite die kerk in die wegkommotor op die vlug geslaan het.
Geen gemeentelede is gedurende die voorval beseer nie.
Die owerhede en nooddienste was vanoggend op die toneel.
Brig. Mathapelo Peters, woordvoerder van die polisie, het die voorval aan Maroela Media bevestig.
Nóg 'n plaasaanval in Limpopo
Drie vas vir Sassa-bedrog
Pragtig. Ek hoop elke wetsgehoorsame burger bewapen hulself en weet hoe om daai wapen te gebruik.
Ons het die reg om onsself te verdedig, die dae van stilsit en niks doen is verby. Ongelukkig is dit hoe dit deesdae gaan. Dankbaar gemeentelede en pastoor is ok
Hulle het duidelik die verkeerde " sagte " teiken gekies. AB huil in sy hande.
Die nuwe lewenstyl sal wees elkeen vir hom self en almal moet reg in eie hande neem dit is die wet van suid afrika
Hoe laag en gemeen kan jy wees om n erediens te ontwrig. Verrassing vir hulle gewees toe daar n skietyster gebruik kon word. Hoop die ander twee word ook vasgetrek.